Karnevalsmondig: Groete Optoch
D'r mondig van de Karneval is d'r groete daag van de Mhèèrder Karneval. Dan gèèt namelik d'r Groete Optoch oet. Os Hoege Hoeglustighède, Groete en Jeug-Preenses zalle dan eeder op hunne èège Preensessewage in triomftoch dur ut dörp geveurd were. Veuraaf gegange dur alle Sjravelerre eeder mit hun èège Vastenaoveskreaassies.
Verget uch neet op te geëve op Karnevalszotterdig.. En nem dan och ut insjriefformeleer mit wat deer in de Sjravelerregezit kint veende.
De routte van d'r optoch is ezoe:
Nao d'r optoch zal in d'r zaal nog wier gesjpronge en geKarnevalt were. Edere groep of wagel of einzelgänger dèè in d'r Optoch is mitgewes kriet oet han van os Preensepaar ing oorkonde en same mit os Preenses Rianne I zal eederèèn dan unne taost oetbringe op de Mhèèrder Karneval.
Karnevalsdensdig: Aafsjlete Karneval 2019
Op Karnevalsdensdig wurd um twelluf oor prussies ut Sjravelerreleech gedoofd dur ozze Groete Preens en Preenses same mit de JeugPreenses. Mè vurdat ut zoewiet is belèèf veer nog unne oonvervaalsjde Mhèèrder Vastenaovend in kaffie Quaante. Naodat ut Sjravelerreleech oet is gunt waal alle mutsje aaf, mè da gunt veer toch nog effe wier...
Ut aafsjlete van de Vastenaovend 2019 zal gebeure mit de geweldige feestband Los Canonnos
Op zotterdig 9 fibberwarie is beneump en aangesjtild es Preenses Karneval 2019 in ut Sjravelerreriek: PREENSES RIANNE ut Uursjte !!! Nao ing prachtige Groete Zitting is Rianne Vandewall oetgerope tot Preenses va Mhèèr. Preenses Rianne is gène oonbekinde in ut dörp. Zie is al è paar kiere koniingin van de sjötteriej gewes en is marketenster bie diezelfde sjötteriej. In ut gewoene lève werkt zie in d'r Hoftempel van de Sjravelerre, Kaffie Quanten, mè vanaaf noe pus esjelegonsdig zal zie dao neet vööl pilskes tappe. Es Preenses zal zie in d'r hoftempel van de Sjravelerre zelf verzurgt were. Preenses Rianne I is mama van twie kling Preenseskes Veerle en Mara. Same mit JeugPreenses Serena I zal Preenses Rianne uvver ut Sjravelerre-riek goe regere dit sezoen. Mansluuj hoat uch mer vas want mit dis twie vrolluuj an ut roer van de kommende Vastenaovend god deer ut nog zjoer kriege. Preenses Rianne I is unne rasechte Karnevalist. Dat zit dao noe èèmol in de femillie want pa Huub wor in 1995 Preens van de Sjravelerre en broor Luc in 2017. De Karneval i Mhèèr kint dus beginne !!
SERENA I, JEUGPREENSES VAN MHÈÈR 2019
Nao ing fantastiesse Jeugzitting in unne boemvolle Harmeneijzaal is aafgelaope zoondig Serena Weusten oetgerope en aangesjtild es JeugPreenses van de Sjravelerre va Mhèèr. Heure Hoeglustigheèd Serena I is de dochter van d'r William en de Trudy Weusten. D'r Wil wor d'r alleruursjte Sjraveler van ut Jaor va Mhèèr in 1998 en de Trudy wor in 2014 Preenses van de Sjravelerre. Preenses Serena hat ut dus van gène vrèème. Zekker es veer och nog vermelde dat Ierevorst Frans van Proemeren d'r Opa van os nuuj Preenses is. D'r Frans wor in 1988 Preens van de Sjravelerre en hat jaorelaank es Vorst de Karnevalskar getrokke in ut Sjravelerre-riek.
Vurdat Preenses Serena dur ing bende pirate d'r zaal in geduujd woerd, hat ut talrieke publiek kinne genete van in prachtige Jeugzitting mit zaank en daans van, vur en dur de jeugd. De aaftrèèjende Preenses Lotte I hat kinne genete van unne hiele fienge middig, zekker umdat heur vrindinnekes van Daansgroep de Waggelerre unne manjefieke daans hubbe lotte zie.
Noe is ut waachte pus d'r nuggende fibberwarie es d'r Groete Preens teveursjien gèèt komme op de Groete Zitting. Dan wèèt veer wèè in Mhèèr veurop zal goe mit de Vastenaovend.
Jeugdzitting zoondig 6 jannawearie um 14.11o.
Zalig Nuujjaor allemaol !!
Super Jubileumfiës gehad !!!
JUBILEUMFIËS 25 NOVEMBER
OAD OP NUUJ 2018